CELEX: 62009CN0272
Language: sk
Date: 2009-07-16 00:00:00
Title: Vec C-272/09 P: Odvolanie podané 16. júla 2009 : KME Germany AG, predtým KM Europa Metal AG, KME France SAS, predtým Tréfimétaux SA, KME Italy SpA, predtým Europa Metalli SpA proti rozsudku Súdu prvého stupňa (ôsma komora) zo 6. mája 2009 vo veci T-127/04, KME Germany AG, predtým KM Europa Metal AG, KME France SAS, predtým Tréfimétaux SA, KME Italy SpA, predtým Europa Metalli SpA/Komisia Európskych spoločenstiev

12.9.2009   
            
            
               SK
            
            
               Úradný vestník Európskej únie
            
            
               C 220/29
            
         Odvolanie podané 16. júla 2009: KME Germany AG, predtým KM Europa Metal AG, KME France SAS, predtým Tréfimétaux SA, KME Italy SpA, predtým Europa Metalli SpA proti rozsudku Súdu prvého stupňa (ôsma komora) zo 6. mája 2009 vo veci T-127/04, KME Germany AG, predtým KM Europa Metal AG, KME France SAS, predtým Tréfimétaux SA, KME Italy SpA, predtým Europa Metalli SpA/Komisia Európskych spoločenstiev
   (Vec C-272/09 P)
   2009/C 220/55
   Jazyk konania: angličtina
   
      Účastníci konania
   
   
      Odvolateľky: KME Germany AG, predtým KM Europa Metal AG, KME France SAS, predtým Tréfimétaux SA, KME Italy SpA, predtým Europa Metalli SpA (v zastúpení: M. Siragusa, G. Rizza, M. Piergiovanni, advokáti, A. Winckler, advokát, T. Graf, Rechtsanwalt)
   
      Ďalší účastník konania: Komisia Európskych spoločenstiev
   
      Návrhy odvolateliek
   
   
               —
            
            
               zrušiť rozsudok,
            
         
               —
            
            
               v možnom rozsahu, na základe skutočností predložených Súdnemu dvoru, čiastočne zrušiť rozhodnutie a znížiť výšku pokuty uloženej spoločnosti KME a
            
         
               —
            
            
               zaviazať Komisiu na náhradu trov tohto konania a konania pred Súdom prvého stupňa,
            
         alebo, alternatívne, pokiaľ to stav konania nedovoľuje,
   
               —
            
            
               zrušiť rozsudok (vrátane rozhodnutia Súdu prvého stupňa o povinnosti KME nahradiť trovy konania) a vrátiť vec Súdu prvého stupňa.
            
         
      Odvolacie dôvody a hlavné tvrdenia
   
   Vo svojom prvom odvolacom dôvode odvolateľky kritizujú Súd prvého stupňa za to, že rozhodol, že Komisia v dostatočnom právnom rozsahu preukázala, že dohody o vinutých cievkach (Level Wound Coils Arrangements) mali vplyv na relevantný trh, a preto sa tento faktor musel vziať do úvahy pri stanovení základnej sumy pokuty spoločnosti KME. Takouto úvahou a rozhodnutím o zamietnutí prvého žalobného dôvodu spoločnosti KME Súd prvého stupňa porušil právo Spoločenstva a poskytol nelogické a nedostatočné odôvodnenie. Súd prvého stupňa okrem toho podal zjavne nesprávny výklad skutočností a dôkazov, ktoré mu boli predložené, keď potvrdil záver Komisie, že ekonomické dôkazy predložené spoločnosťou KME nepreukázali, že porušenie ako celok nemalo vplyv na trh.
   Vo svojom druhom odvolacom dôvode odvolateľky kritizujú Súd prvého stupňa za to, že súhlasil s odkazom Komisie — s cieľom stanoviť rozsah trhu zasiahnutého porušením a určiť faktor závažnosti pri pokute spoločnosti KME — na trhovú hodnotu, ktorá nesprávne zahŕňala príjmy z predaja získané na hornom trhu (upstream market), ktorý sa odlišoval od „kartelového“ trhu, napriek tomu, že členovia kartelu neboli vertikálne začlenení do tohto horného trhu. Takouto úvahou a rozhodnutím o zamietnutí druhého žalobného dôvodu KME Súd prvého stupňa porušil právo Spoločenstva a poskytol nedostatočné odôvodnenie.
   Vo svojom treťom odvolacom dôvode odvolateľky kritizujú Súd prvého stupňa za to, že zamietol tretí žalobný dôvod, podľa ktorého Komisia nesprávne uplatnila usmernenia o metóde stanovovania pokút z roku 1998 a porušila zásady proporcionality a rovnosti zaobchádzania, keď z dôvodu dĺžky trvania zvýšila základnú sumu pokuty KME o najvyššiu percentnú sadzbu. Podľa odvolateliek Súd prvého stupňa porušil právo Spoločenstva a poskytol neurčité, nelogické a nedostatočné odôvodnenie, keď potvrdil relevantnú časť rozhodnutia.
   Vo svojom štvrtom odvolacom dôvode odvolateľky tvrdia, že Súd prvého stupňa porušil právo Spoločenstva, keď zamietol štvrtú časť štvrtého žalobného dôvodu a potvrdil relevantnú časť rozhodnutia, v ktorej Komisia zamietla možnosť zníženia pokuty KME z dôvodu spolupráce mimo rozsahu oznámenia o spolupráci z roku 1996, a tým porušila usmernenia o metóde stanovovania pokút z roku 1998, ako aj zásady spravodlivosti a rovnosti zaobchádzania.
   Vo svojom piatom a poslednom odvolacom dôvode odvolateľky tvrdia, že Súd prvého stupňa porušil právo Spoločenstva a základné právo odvolateliek na úplné a účinné súdne preskúmanie, keď nepreskúmal dôkladne a presne tvrdenia KME a subjektívne sa podriadil úvahe Komisie.